Document ID: /roh_data/filtered/fineweb-2-filterrobots_roh.jsonl.gz/60458

Ella possedia dapli che 1400 poppas, di la rimnadra da poppas en il discurs cun RTR. Ina gronda part haja ella en il museum da poppas a Surava. Adina puspè midia ella ora poppas, per avair in pau variaziun en l’exposiziun. Avert è il museum dapi l’onn 2018. Ella haja gì tantas poppas, ch’ella haja pensà ch’i saja donn da betg mussar ellas a la publicitad. Ussa saja ella loscha ch’ella possia mussar ses stgazi ad interessadas ed interessads.
Poppas giuvnas e veglias da differentas naziunalitads
En il museum èn exponidas poppas da diversas marcas, temas e vegliadetgnas. La pli veglia poppa da lain è dapli che 200 onns veglia. La gronda part da la collecziun èn cumpras. Per part ha Clara Farrér-Pazeller però era fatg sezza. Visitar il museum pon ins sin dumonda – uras d’avertura fixas na datti naginas.